**OBRAZLOŽENJE**

**Nacrta prijedloga odluke o izmjenama i dopunama dopuni Odluke o organizaciji i načinu naplate parkiranja u Gradu Zadru**

Gradsko vijeće Grada Zadra donijelo je dana 3. ožujka 2015. godine Odluku o organizaciji i načinu naplate parkiranja u Gradu Zadru. Odlukom su određene javne parkirališne površine, organizacija i način naplate parkiranja, te nadzor nad parkiranjem vozila na javnim parkiralištima s naplatom na području Grada Zadra.

Izmjenama i dopunama važeće Odluke prati se potreba uređivanja prometa u mirovanju na Poluotoku. Proširuje se 0 parkirna zona koja je isključivo za stanare Poluotoka te se proširuje važenje povlaštene parkirne karte za stanovnike Poluotoka na način da im se tijekom cijele godine dopušta parkiranje u 0, I, II i IV zoni. Odlukom o izmjenama i dopunama Odluke uvodi se i nova kategorija povlaštene karte po cijeni od 100,00 kuna mjesečno za stanovnike Poluotoka za drugo i svako sljedeće vozilo članova kućanstva a vrijediti će u I, II i IV zoni.

S ciljem da se širi krug zainteresiranih osoba s područja Grada Zadra uključi u pripremu konačnog Nacrta Odluke o izmjenama i dopunama Odluke o organizaciji i načinu naplate parkiranja u Gradu Zadru, svrsishodno je provesti savjetovanje sa zainteresiranom javnošću. Na taj se način želi upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

|  |
| --- |
| **Rok za očitovanje zainteresirane javnosti je zaključno s danom . 7. studenog 2021. godine.** |
| Adresa e-pošte na koju se šalju očitovanja zainteresirane javnosti:  **komunalno.savjetovanje@grad-zadar.hr** |